г.
 Място на раждане: Санкт Петербург, Руска федерация
 Свързани лица: Аркадий Ротенберг (баща), Борис Ротенберг (чичо)
 Свързани образувания: групата SGM (Стройгазмонтаж), „Сондажи Газпром“, NPV Engineering Group
 Гражданство: руско
 Пол: мъжки
 Игор Ротенберг е руски милиардер — бизнесмен и най-големият син и наследник на Аркадий Ротенберг, руски милиардер — бизнесмен и съсобственик на групата SGM (Стройгазмонтаж). Той е мажоритарен акционер в „Сондажи Газпром“. Семейство Ротенберг е тясно свързано с президента Путин. Поради позициите си във водещи руски предприятия, включително SGM, „Сондажи Газпром“ и Мостотрест, които са получавали големи държавни договори, и тесните си връзки с президента Путин, Игор Ротенберг се облагодетелства от вземащите решения лица в Русия и правителството на Руската федерация, отговорни както за анексирането на Крим, така и за дестабилизирането на Украйна. Освен това той е физическо лице, свързано с Аркадий Ротенберг и с президента Путин — две лица, включени в списъка на ограничителните мерки във връзка с действия, подкопаващи или застрашаващи териториалната цялост, суверенитета и независимостта на Украйна.
 8.4.2022 г.
 922.
 Ekaterina IGNATOVA
 (известна още като Jekatarina IGNATOVA)
 Дата на раждане: 1968 г.
 Място на раждане: Москва, Руска федерация
 Свързани лица: Сергей Чемезов (съпруг)
 Анастасия Игнатова (дъщеря)
 Людмила Рукавишникова (майка)
 Гражданство: руско
 Пол: женски
 Екатерина Игнатова е съпруга на Сергей Чемезов, главният изпълнителен директор на руската държавна корпорация „Ростек“ (Държавна корпорация за подпомагане на разработването, производството и износа на високотехнологични промишлени продукти). В качеството си на съпруга на Сергей Чемезов Екатерина Игнатова притежава големи активи, свързани с него. В последната декларация на публичните активи на Сергей Чемезов през 2019 г. е включен годишният доход на Екатерина Игнатова в размер на 24 милиона щатски долара.
 Екатерина Игнатова е свързана с физическо лице (нейния съпруг), включено в списък на лица, на които са наложени ограничителни мерки поради действия, подкопаващи или застрашаващи териториалната цялост, суверенитета и независимостта на Украйна.
 8.4.2022 г.
 923.
 Anastasia IGNATOVA
 (Анастасия ИГНАТОВА)
 Свързани лица: Сергей Чемезов (втори баща)
 Екатерина Игнатова (майка)
 Людмила Рукавишникова (баба)
 Гражданство: руско
 Пол: женски
 Анастасия Игнатова е доведената дъщеря на Сергей Чемезов, главният изпълнителен директор на руската държавна корпорация „Ростек“ (Държавна корпорация за насърчаване на разработването, производството и износа на високотехнологични промишлени продукти с руски технологии).
 В качеството си на доведена дъщеря на Сергей Чемезов тя притежава големи активи, свързани с него, чрез офшорни дружества. Анастасия Игнатова официално притежава 85-метровата яхта „Валери“ на стойност 140 милиона щатски долара (над 10 милиарда рубли) чрез дружество на Британските Вирджински острови на име Delima Services Limited. Освен това тя е бенефициер на офшорни дружества с активи на стойност стотици милиони долари.
 Анастасия Игнатова е свързана с физическо лице (нейния втори баща), включено в списък на лица, на които са наложени ограничителни мерки поради действия, подкопаващи или застрашаващи териториалната цялост, суверенитета и независимостта на Украйна.
 8.4.2022 г.
 924.
 Lyudmila RUKAVISHIKOVA
 Свързани лица: Сергей Чемезов (зет)
 Екатерина Игнатова (дъщеря)
 Анастасия Игнатова (внучка)
 Гражданство: руско
 Пол: женски
 Людмила Рукавишникова е тъщата на Сергей Чемезов, главният изпълнителен директор на руската държавна корпорация „Ростек“ (Държавна корпорация за насърчаване на разработването, производството и износа на високотехнологични промишлени продукти с руски технологии). Като